ड: अजित बर’ बिथाङा बिमा- रम’नि बर’ आरो बिफा- कार्तिक बर’नि 1 थि फिसाज्ला। बिथाङा फंबाय सा 2 आरो बिनानाव सा 2 दं। बिसोर गासैबो जुलि जाजोबबाय। बिथाङा बिमा-बिफानि अननायाव आरो गावनि नांथाब नाजानायजों सोलोंथाइ जिउखौ आबुङै दाफुंना लायो लोगोसे गोजोन नखर दायो। बिथाङा इं 2003 मायथाइनि 22 जानुवारि खालाराव बाकसा जिल्ला; सिउनिपाम (मेदाघाट) गामिनि आजिरा मोननाय हिन्दी फोरोंगिरि- गपिनाथ स्वर्गीयारीनि फिसाजो- भबानि स्वर्गीयारीखौ जुलि लायो। जुलिनि उनाव सानैल’ फिसाजो-फिसाज्ला मोननो हायो। बिसोरनि मुङा जादों फारियै- 1. थरायना ग्रेसि बर’ (फिसाजो) आरो 2. मुस्रि गियान राजा बर’ (फिसाज्ला)। आथिखालाव थरायना ग्रेसि बर’आ थाखो गु (ix)आव फरायगासिनो दं आरो मुस्री गियान राजा बर’आ थाखो बा (v) याव फरायगासिनो दं। आथिखालाव ड: अजित बर’ बिथाङा फरायसाफोरनो सोलोंथाइ होनाय, गोरायुं हाबा मावनाय, थुनलाइ सोरजिनाय आरो समाजारि हाबा मावनायजों लोगोसे गावनि नखरखौ गोजोनै सामलायदों।